Անոնք, որոնք մօտէն կը ճանչնային զինքը, գիտեն, թէ ունէր հարուստ ներաշխարհ մը եւ ըստ այդմ տարիներու ընթացքին բաւական ընտելացած էր՝ նախ որպէս ժամանց իւրացուցած զբաղումներուն մէջ։ Իր համբերատար եւ արտադրող բնաւորութեան զուգահեռ՝ Կարօ Տէյիրմենճեան կը մշակէր փայտեր եւ ատաղձներ ու նուրբ ճաշակով կահագործ մըն էր։ Կը կառուցէր բազմաթիւ կարասիներ, որոնք կ՚օգտագործուէին իր տան եւ աշխատանոցին մէջ։ Անոնցմէ բաժին կը վիճակէր նաեւ բարեկամներուն համար։